CELEX: 32015D1752
Language: el
Date: 2015-09-29 00:00:00
Title: Εκτελεστική απόφαση (ΕΕ) 2015/1752 της Επιτροπής, της 29ης Σεπτεμβρίου 2015, για την τροποποίηση της εκτελεστικής απόφασης 2013/426/ΕΕ σχετικά με μέτρα για την πρόληψη της εισαγωγής στην Ένωση του ιού της αφρικανικής πανώλης των χοίρων από ορισμένες τρίτες χώρες ή τμήματα της επικράτειας τρίτων χωρών στις οποίες η παρουσία της εν λόγω νόσου είναι επιβεβαιωμένη και για την κατάργηση της απόφασης 2011/78/ΕΕ [κοινοποιηθείσα υπό τον αριθμό C(2015) 6519] (Κείμενο που παρουσιάζει ενδιαφέρον για τον ΕΟΧ)

1.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 256/17
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1752 ΤΗΣ ΕΠΙΤΡΟΠΉΣ
   της 29ης Σεπτεμβρίου 2015
   για την τροποποίηση της εκτελεστικής απόφασης 2013/426/ΕΕ σχετικά με μέτρα για την πρόληψη της εισαγωγής στην Ένωση του ιού της αφρικανικής πανώλης των χοίρων από ορισμένες τρίτες χώρες ή τμήματα της επικράτειας τρίτων χωρών στις οποίες η παρουσία της εν λόγω νόσου είναι επιβεβαιωμένη και για την κατάργηση της απόφασης 2011/78/ΕΕ
   
      
         [κοινοποιηθείσα υπό τον αριθμό C(2015) 6519]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 22 παράγραφος 6,
   Εκτιμώντας τα ακόλουθα:
   
               (1)
            
            
               H αφρικανική πανώλη των χοίρων είναι εξαιρετικά μεταδοτική και θανατηφόρα λοίμωξη των οικόσιτων και των άγριων χοίρων, με ικανότητα ταχείας εξάπλωσης, κυρίως μέσω προϊόντων που προέρχονται από νοσούντα ζώα και μολυσμένα άψυχα αντικείμενα.
            
         
               (2)
            
            
               Λόγω της κατάστασης της αφρικανικής πανώλης των χοίρων στη Ρωσία και στη Λευκορωσία, η Επιτροπή εξέδωσε την εκτελεστική απόφαση 2013/426/ΕΕ (2) για τη θέσπιση μέτρων που προβλέπουν, μεταξύ άλλων, μέτρα για τον κατάλληλο καθαρισμό και απολύμανση των «οχημάτων μεταφοράς ζώων» στα οποία έχουν μεταφερθεί ζώντα ζώα και ζωοτροφές και τα οποία εισέρχονται στην Ένωση από τις εν λόγω δύο χώρες.
            
         
               (3)
            
            
               Μετά τις πρόσφατες κοινοποιήσεις για εστίες της αφρικανικής πανώλης των χοίρων στην Ουκρανία, τα ισχύοντα μέτρα καθαρισμού και απολύμανσης που προβλέπονται στην εκτελεστική απόφαση 2013/426/ΕΕ θα πρέπει να επεκταθούν και στα οχήματα που εισέρχονται στην Ένωση από την Ουκρανία.
            
         
               (4)
            
            
               Επομένως, ο κατάλογος των τρίτων χωρών και των τμημάτων της επικράτειας τρίτων χωρών όπου είναι επιβεβαιωμένη η παρουσία του ιού της αφρικανικής πανώλης των χοίρων, όπως προβλέπεται στο παράρτημα I της εκτελεστικής απόφασης 2013/426/ΕΕ, θα πρέπει να τροποποιηθεί αναλόγως.
            
         
               (5)
            
            
               Η εκτελεστική απόφαση 2013/426/ΕΕ ισχύει έως τις 31 Δεκεμβρίου 2015. Λόγω της δυσμενούς κατάστασης όσον αφορά την αφρικανική πανώλη των χοίρων σε γειτονικές χώρες της Ένωσης, και λαμβανομένων υπόψη της επιδημιολογίας της αφρικανικής πανώλης των χοίρων και των μέτρων που εφαρμόζονται στην Ένωση όσον αφορά τη νόσο, είναι σκόπιμο να παραταθεί η εν λόγω περίοδος μέχρι τις 31 Δεκεμβρίου 2019.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα I της εκτελεστικής απόφασης 2013/426/ΕΕ, μετά τη λέξη «Ρωσία» προστίθεται η λέξη «Ουκρανία».
   Άρθρο 2
   Το άρθρο 4α της εκτελεστικής απόφασης 2013/426/ΕΕ αντικαθίσταται από το ακόλουθο κείμενο:
   
      «Άρθρο 4a
      Η παρούσα απόφαση εφαρμόζεται έως τις 31 Δεκεμβρίου 2019.».
   
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Σεπτεμβρίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 24 της 30.1.1998, σ. 9.
   
      (2)  Εκτελεστική απόφαση 2013/426/ΕΕ της Επιτροπής, της 5ης Αυγούστου 2013, σχετικά με μέτρα για την πρόληψη της εισαγωγής στην Ένωση του ιού της αφρικανικής πανώλης των χοίρων από ορισμένες τρίτες χώρες ή τμήματα της επικράτειας τρίτων χωρών στις οποίες η παρουσία της εν λόγω νόσου είναι επιβεβαιωμένη και για την κατάργηση της απόφασης 2011/78/ΕΕ (ΕΕ L 211 της 7.8.2013, σ. 5).